Israelen erasoak Yemenen 2025eko abuztuan

2025eko abuztuaren 28an, Israelgo Aire Indarrak (IAF) eraso selektiboak egin zituen zenbait ministro huthiren aurka Bayt Baws-en, Sanan (Yemen). Helburuen artean zeuden Ahmed al-Rahawi, taldeko lehen ministroa, Mohamed al-Atifi, Defentsa ministroa eta, Muhammad Abd al-Karim al-Ghamari Estatu Nagusiko burua. Guztiak Abdul-Malik al-Houthi buruzagi huthuaren telebistako hitzaldi bat entzuteko bilduta zeuden. Ondoren, taldeak Al-Rahawiren eta beste ministro batzuen heriotza baieztatu zuen. Israelek Lucky Drop Operazioa deitu zion erasoari. Israelen aurkako errepresaliak izango direla dio Yemenek.

Yemengo Ansarullah Mugimenduak, huthiak izenez ezagunak, astelehen honetan agurtu ditu bere gobernuko Ahmed al Rahawi lehen ministroa eta beste 11 gobernukide. Joan den ostegunean erail zituen Israelgo Estatuak, Yemengo hiriburu Sanan egindako aire-eraso batean. "Aldaketaren eta Eraikuntzaren Gobernua" deiturikoaren kabinetearen bilera bati eragin zion bonbardaketak. 2024ko abuztuan eratu zuten gobernua 22 buruk.https://gedar.eus/aktualitatea/yemengo-lehen-ministroa-eta-gobernu-erdia-hil-ditu-jada-israelgo-estatuak

Hildakoen artean daude Jamal Amer Kanpo Arazoetako ministroa eta gakoak diren hainbat eremutako ministroak; hala nola Informazio ministroa, Ekonomia eta Industria ministroa, Elektrizitate ministroa, Gai Sozial eta Lan ministroa, Kultura eta Turismo ministroa, Kirol ministroa, Justizia ministroa eta Arrantza ministroa. Kabineteko burua eta gobernu-idazkaria ere hil dituzte, huthiek argitaratutako zerrenda ofizialaren arabera. Yemengo iparralde, erdialde eta mendebaldeko eremu zabalak kontrolatzen ditu gobernuak, matxinoek 2014an boterea hartu zutenetik.

Israelek hamar misil baino gehiago jaurti zituen bost minutu baino gutxiagoan. Israelen helburuen aurkako operazio militarrak areagotzeko asmoa berretsi du Yemenek, Gazaren gaineko erasoaldi genozida amaitu eta palestinarrek pairatzen duten blokeoa altxatu arte.

 Erreferentziak 

 Kanpo estekak 
 Erasoaren irudiak.

Kategoria:2025 Yemenen
Kategoria:2025 Israelen
Kategoria:Aire-erasoak
Kategoria:Sana
Kategoria:2025eko gatazkak